2023. február 6-án benyújtott kereset – UG kontra ERCEA
(T-45/23. sz. ügy)
Az eljárás nyelve: francia
Felek
Felperes: UG (képviselő: N. Flandin ügyvéd)
Alperes: az Európai Kutatási Tanács Végrehajtó Ügynöksége
Kérelmek
A felperes azt kéri, hogy a Törvényszék:
állapítsa meg, hogy a jelen kereset elfogadható és megalapozott;
következésképpen:
semmisítse meg a felperes 2021. évi értékelő jelentését;
másodlagosan semmisítse meg a 2021. évi értékelő jelentést a vitatott megjegyzéseket tartalmazó részében;
együttesen, és amennyiben ez szükséges, semmisítse meg az ERCEA 2022. október 26-i határozatát azon részében, amelyben az elutasítja a felperesnek a 2021. évi értékelő jelentésével szemben benyújtott panaszát;
a felperest kötelezze az összes költség viselésére.
Jogalapok és fontosabb érvek
Keresete alátámasztása érdekében a felperes két jogalapra hivatkozik.
Az első jogalap arra vonatkozik, hogy a vitatott határozat indokolása nyilvánvaló értékelési hibán, a korábbi értékelő jelentések téves figyelembevételén, az Európai Unió tisztviselői személyzeti szabályzata 43. cikkének megsértésén és az értékelés éves jellege elvének megsértésén alapul.
A második jogalap arra vonatkozik, hogy a vitatott határozat és a vitatott megjegyzések nyilvánvaló értékelési hibákat tartalmaznak, sértik a gondoskodás elvét, nem veszik figyelembe a 2021. évi Covid-világjárvány miatti rendkívül zavaros szakmai hátteret, és a megjegyzések aránytalanok a valós helyzethez képest.
____________